## Odluka Ustavnog suda Republike Hrvatske broj U-III-379/1993. od 27. travnja 1994.

### NN 39/1994 (19.5.1994.), Odluka Ustavnog suda Republike Hrvatske broj U-III-379/1993. od 27. travnja 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić, predsjednik
Suda i suci Zdravko Bartovćak. dr. Nikola Filipović, Ante Jelavić, mr.
Vojislav Kučeković, mr. Hrvoje Momčinović. Ivan Marijan Severinac i Mladen
Žuvela. odlučujući o ustavnoj tužbi B. K. iz O., na sjednici održanoj 27.
travnja 1994. godine. donio je ovu

## ODLUKU

1. Usvaja se ustavna tužba i ukidaju se:

- presuda Upravnog suda Republike Hrvatske broj Us-7028/1992. od 10.
lipnja 1993. godine, i

-rješenje Ministarstva unutarnjih poslova Republike Hrvatske broj,51
1-01-43-11P/1-16379/762/1-92 od 10. Iistopada 1992. godine.

2. Predmet se vraća Ministarstvu unutarnjih poslova na ponovni postupak.

3. Ova će se odluka objaviti u "Narodnim novinama".

Obrazloženje:

Podnositelj ustavne tužbe, B. K. iz O., traži zaštitu ustavnih prava
za koja smatra da su mu povrijedena u postupku u kojem je njegov zahtjev
za primitak u hrvatsko državIjanstvo odbijen rješenjem i presudom navedenim
u izreci ove odluke. Navedenim rješenjem Ministarstva zahtjev B K je odbijen
temeljem članka 26. stavak 1. Zakona o hrvatskom državljanstvu ("Narodne
novine", broj 53/1991, 28/1992, 113/1992), s tim da temeljem stavka
3. istog članka tog Zakona nisu navedeni razlozi zbog kojih je zdhtjev
odbijen.

Presudom navedenom u izreci odbijena je tužba. Upravni sud Republike
Hrvatske je ocijenio da je osporeno rješenje zakonito.

Ustavna tužba je osnovana Odredbama članka 18. Ustava zajamčeno je pravo
na žalbu, odnosno drugu pravnu zaštitu protiv pojedinačnih pravnih akata
donesenih u postupku prvog stupnja pred sudom ili drugim ovlaštenim tijelom,
odnosno odredbom članka 19. stavak 2. Ustava zajamčena je sudska kontrola
zakonitosti pojedinačnih akata upravnih vlasti i tijela koja imaju javne
ovlasti. Ova ustavna prava ne mogu se, učinkovito ostvariti ako nisu poznati
razlozi koji se pojavljuju u žalbenom postupku, ili u postupku druge pravne
zaštite, odnosno u postupku sudske kontrole zakonitosti pojedinačnih akata.

Osim toga, uskratom razloga za odbijanje zahtjeva krši se i ustavno
pravo jednakosti građana i stranaca pred sudovima i drugim državnim i inim
tijelima, koja imaju javne ovlasti, zajamčeno odredbom članka 26. Ustava.
Nedvojbenn je da su osobe, koje ne znaju razlog zbog kojitk im je zahtjev
odbijen, u nejednakom položaju prema osobi kojoj su ti razlozi poznati.

Polazeći od ovih stajališta Ustavni sud Republike Hrvatske, svojom odlukom
objavljenom u "Narodnim novinama", broj 113/1993 od 21. prosinca
1993. godine ukinuo odredbu članka 26. stavak 3. Zakona o hrvatskom držav
ljanstvu prema kojoj u obrazloženju rješenja o odbijanju zahtjeva za stjecanje
državljanstva, nisu morali biti navedeni razlozi za odbijanje zahtjeva

U skladu s iznijetim ustsvna tužba je usvojena zbog povrede ustavnih
prava zajamčenih odredbama članaka 18, 19. i 26. Ustava.

Ministarstvo unutarnjih poslova, dužno je ponovno provesti postupak
u povodu zahtjeva B. K. za primitak u hrvatsko državljanstvo, a - u slučaju
da taj zahtjev ponovno odbije - dužno je navesti razloge zbog kojih je
to učinjeno.

Donošenje ove odluke temelji se na odredbi članka 30 Ustavnog zakona
o Ustavnom sudu Republike Hrvatske ("Narodne novine", broj 13/1991),
a njezina objava na članku 20. stavak 1. Ustavnog zakona.

Broj : U-III-379/1993.

Zagreb, 27. travnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v r.**

Odluka, NN 39/1994-726